Nicolas Espen

Den Nicolas Espen, gebuer de 15. Januar 1903 zu DéifferdengGebuertsakt Nr.10 vum 15. Januar 1903 vun der Gemeng Déifferdeng (mat Doudesinfo), a gestuerwen den 18. Januar 1986 zu  LëtzebuergDoudesannonce am Luxemburger Wort vum 21. Januar 1986, war e lëtzebuergesche Geeschtlechen, de Grënner an éischte President vum Basketballclub Black-Star vu Miersch an de Grënner an éischten Direkter vun der Lëtzebuerger Kanneraktioun (LKA).

 Liewen a Wierk
Den Nicolas Espen, deen an engem streng kathouleschen Elterenhaus opgewuess warMADAME MICHEL ESPEN am Luxemburger Wort vum 19. Oktober 1968, gouf de 26. Juli 1931 zum Priister geweit a gouf de 27. August 1931 op seng éischt Plaz als Kaploun vu Biereng ernannt. Well en iwwerzeegt war vun der Wichtegkeet vum Sport fir déi geeschteg Entwécklung vun der Jugend huet en 1934 zu Miersch de Basketball-Veräin „Black-Star“ gegrënnt, deen och scho relativ schnell am ganze Land bekannt gouf an eng wichteg Roll gespillt huet. Hien huet dee Veräi säi ganzt Liewe laang weider begleet.

De 16. August 1937 gouf hien zum Paschtouer vu Blaaschent ernannt. Awer schonn den 8. August 1938 gouf d'Parkierch duerch e Feier komplett zerstéiert, nëmmen den Tuerm war nach iwwreg. Eng nei Kierch konnt awer duerch Spenden aus dem ganze Land finanzéiert ginn, déi vum Nicolas Espen a senger Equipe gesammelt goufen. Se konnt schonn am Oktober 1939 ageweit ginnDie Einweihung der Pfarrkirche von Blascheid=Eisenborn am Luxemburger Wort vum 31. Oktober 1939.

De 4. August 1943 gouf hien zum Paschtouer vu Clausen ernannt. Enn September 1944 krut e vum deemolege Bëschof Joseph Philippe zousätzlech zu senger Tätegkeet als Paschtouer den Optrag, fir d'Lëtzebuerger Diözees eng Kannerbeweegung opzebauen, verbonne mat enger autonomer Kannerzeitung. Dat war deemools komplett Neiland.

Am November 1945 war dunn déi nei Lëtzebuerger Kanneraktioun (L.K.A.) prett, zesumme mat der Kannerzeitung Lëtzebuerger Kanner, mam Nicolas Espen als Direkter.

D'Kannerzeitung war e groussen Erfolleg an aus ursprénglech 4 Säite pro Mount op einfachem Zeitungspabeier, ass eng richteg Zäitschrëft vu 16 Säiten op blénkegem Pabeier all 2 Woche ginn. 1958 gouf d'Kannerzeitung an „Benny a Jenny“ ëmgenannt.

1952 gouf den Nicolas Espen de lëtzebuergeschen Delegéierten zu Paräis an der Direktioun vum „Kandheet Jesu-Veräin“, dee sech ëm d'Missiounsaarbecht bei de Kanner an der Drëtter Welt gekëmmert huetDer Päpstliche Kindersonntag für die Missionen am Luxemburger Wort vum 17. Januar 1952.

Am November 1955 gouf den Nicolas Espen zum Éierendoumhär vun der Kathedral an der Stad Lëtzebuerg ernanntAus dem Klerus am Luxemburger Wort vum 11. November 1955.

1957 gouf en dunn awer vun der Paraarbecht a Clausen entbonnen, sou datt e sech voll op déi aner Projete konzentréiere konnt.

Am Kannerheem um Lampertsbierg huet en am Februar 1958 en neien Erzéiungsmodell agefouert, bei deem d'Kanner selwer matdecidéiere konnten, déi éischt Kannerdemokratie an engem Heem zu Lëtzebuerg, dat vun do un den Numm „Kannerland“ krut „Kannerland” – die erste Kinderdemokratie in Luxemburg am Luxemburger Wort vum 22. Februar 1958.

1963 gouf en op seng Demande hin aus sengem Amt entloossEntlassungen am Luxemburger Wort vum 27. Juli 1963 .

Éierung
miniatur|Stroosseschëld zu Biereng
 1959 huet en d'„Medail vum Sportminister“ fir seng Verdéngschter fir de Sport krittChanoine Nicolas Espen mit der Médaille du Ministre des Sports ausgezeichnet am Luxemburger Wort vum 25. Juli 1959
 Zu Biereng gouf 2021 eng Strooss no him genannt, d'Rue Nicolas Espen (L-7593 Beringen)

Kategorie:Gebuer 1903
Kategorie:Gestuerwen 1986
 Kategorie:Lëtzebuergesch Geeschtlech
Kategorie:Persounen, no deenen eng Struktur zu Lëtzebuerg genannt ass